

R E P U B L I K A H R V A T S K A

VUKOVARSKO-SRIJEMSKA ŽUPANIJA



**OPĆINA TOMPOJEVCI**

A. G. Matoša 9, 32238 Tompojevci

**OPĆINSKO VIJEĆE**

KLASA: 620-01/24-01/02

URBROJ: 2196-26-02-24-1

Tompojevci, 27.12.2024.

Temeljem članka 75. st. 3. Zakona o sportu ( Narodne novine br. 141/22) i članka 29. Statuta Općine Tompojevci («Službeni vjesnik» Vukovarsko-srijemske županije br. 04/21 i 19/22) Općinsko vijeće Općine Tompojevci na 26. sjednici održanoj 27.12. 2024. godine, donijelo je:

**P R O G R A M**

**javnih potreba u sportu za 2025. godinu**

**Članak 1.**

Javne potrebe u sportu za koje se sredstva osiguravaju u proračunu Općine Tompojevci za 2025. god. su programi, odnosno aktivnosti, poslovi i djelatnosti od značaja za Općinu Tompojevci.

**Članak 2.**

Osnovni ciljevi Programa javnih potreba u sportu Općine Tompojevci, koji se financira sredstvima općinskog proračuna su:

* ulaganje u razvoj sportaša radi stvaranja široke kvalitativne osnove kao uvjeta daljnjega napretka, odnosno očuvanja dostignute razine kvalitete sporta na području Općine;
* podizanje sportske kvalitete koja potiče razvoj sporta i doprinosi ugledu Općine;
* poticanje uključivanja u sport što većeg broja građana

**Članak 3.**

Sredstva za program javnih potreba u sportu predviđena su u ukupnom iznosu od **13.830,00 eura** u Proračunu Općine Tompojevci za 2025. i to za:

|  |  |  |
| --- | --- | --- |
| 1. | Institucionalne potpore nogometnim klubovima | 10.000,00 eura |
| 2. | Institucionalne potpore ostalim sportskim udrugama | 1.330,00 eura |
| 3. | Sportske priredbe/manifestacije (turniri i sl.) | 2.500,00 eura |

**Članak 4.**

Raspodjela sredstava Programa javnih potreba u sportu koja će se dodijeliti korisnicima/udrugama provest će se temeljem javnog natječaja koji će biti raspisan tijekom 2025. godine.

**Članak 5.**

Ovaj Program objavit će se u "Službenom vjesniku" Vukovarsko-srijemske županije, a stupa na snagu 01. siječnja 2025. godine.

PREDSJEDNIK OPĆINSKOG VIJEĆA

Ivan Štefanac